Rojê Ma Musicî yê 5. emser zî hetê Akademîya Ma Muzîkî ra bi şîarê 'Ma do domananê nê welatî bê muzîkî nêverdê' ameyî kerdene. Vizêr şan Amed de roja fînalî ya Rojanê Ma Musicî ameye kerdene.
Aktîvîte de domanê ke perwerdeyî bi serkewtişî vîyartê, sey koman vejîyayî sehne ser û dima sertîfîkayî ameyî dayene înan. Dima konsero peyên ame kerdene. Hemwelatîyan eleqeyêko pîl mojna aktîvîte.
Konserî ra dima Koordînatorê Ma Musicî Şêrko Kanîwarî vist vîrî ke 6ê temmuze de serrgêra 2. ya ronîyayîşê Zarok Ma ya û venga her kesî da ke tewrê aktîvîteya 6ê temmuze bibo.
